  Виталий Пронин Пиналъёс юртъёслэсь котырзэс утялто, огназы улӥсь мӧйы муртъёслы юрттӥсько, лэсьтӥськон ужъёсты быдэсъяло но трос мукет.Туэ чакламын 7 сюрс 900 пиналъёсты уже интыяны. Та сярысь ивортэ элькунысьтымы Ужъя но миграция политикая министерство. Талы республикалэн бюджетысьтыз висъяськод 5 миллион 700 сюрс манет. Арлы быдэ школьникъёсты уже кутыны мылкыд каро элькунысьтымы 500 пала уж ӵектӥсьёс. Туэ арлэн кутсконаз ужаса коньдон поттыны мылкыд кариз ни 688 нылпи, гужем вылтӥ та лыдпус шӧдскымон уноялоз. Уж ӵектӥсьёс котькуд пиналэн Ужъя кодекслэн куронъёсызъя огкыл тупато. Пиналъёс юртъёслэсь котырзэс утялто, огназы улӥсь мӧйы муртъёслы юрттӥсько, лэсьтӥськон ужъёсты быдэсъяло но трос мукет. Уноез школьникъёс, кылсярысь, лулысь-сюлмысь пыриськизы Быдӟым ожлы сӥзем синпелетъёсты выльдонэ но котырзэс шулдыртонэ. Нылпидылэн уж шедьтэмез потэ ке, вазиськоно калыкез уже интыянъя центре. Елена Тугашова Туспуктӥз А. Горбунов Теги: Егитъёс  